Návrh rozhodnutie Rady o uzatvorení Dočasnej dohody o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, zo strany Európskeho spoločenstva /* KOM/2009/0287 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 22.6.2009 KOM(2009) 287 v konečnom znení Návrh ROZHODNUTIE RADY o uzatvorení Dočasnej dohody o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, zo strany Európskeho spoločenstva DÔVODOVÁ SPRÁVA 1. Dočasná dohoda o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej bola podpísaná 10. novembra 1999. Komisia poslala pred niekoľkými rokmi Rade návrh, v ktorom požadovala uzatvorenie tejto dohody. V dôsledku obáv súvisiacich s dodržiavaním ľudských práv sa však Rada rozhodla vyžiadať si aj stanovisko Európskeho parlamentu. 2. Parlament schválil dohodu až v apríli tohto roku. Od roku 1999 sa však Únia už dvakrát rozšírila a niekoľko ďalších jazykov bolo uznaných za úradné jazyky EÚ. V dôsledku toho bolo potrebné pôvodný návrh Komisie aktualizovať s cieľom zohľadniť nové úradné jazyky Spoločenstva. Európske Spoločenstvo a Turkménsko vykonajú zmeny v dohode, pokiaľ ide o autentické jazykové znenia, prostredníctvom výmeny listov, v rámci ktorej Turkménsko vyjadrí svoj súhlas s jazykovými zneniami. 3. Komisia preto navrhuje, aby Rada uzavrela dočasnú dohodu v mene Európskeho spoločenstva a jeho členských štátov. Návrh ROZHODNUTIE RADY o uzatvorení Dočasnej dohody o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, zo strany Európskeho spoločenstva RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133 v spojení článkom 300 ods. 2 prvou vetou, so zreteľom na návrh Komisie[1], so zreteľom na stanovisko Európskeho parlamentu[2], keďže: (1) Do nadobudnutia platnosti Dohody o partnerstve a spolupráci medzi Európskymi spoločenstvami a ich členskými štátmi na jednej strane a Turkménskom na strane druhej, podpísanej v Bruseli 25. mája 1998, je potrebné v mene Európskeho spoločenstva schváliť Dočasnú dohodu o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, podpísanú 10. novembra 1999 v Bruseli. (2) Článok 31 dočasnej dohody o obchode a záležitostiach súvisiacich s obchodom by sa mal zmeniť a doplniť tak, aby sa v ňom zohľadnili jazyky, ktoré sa stali novými úradnými jazykmi Spoločenstva v období po podpise tejto dohody, a to prostredníctvom [výmeny listov medzi Európskym spoločenstvom a Turkménskom, ktorou sa mení a dopĺňa Dočasná dohoda o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, pokiaľ ide o autentické jazykové znenia], ROZHODLA TAKTO: Článok 1 Dočasná dohoda o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, spolu s jej prílohami, protokolom a vyhláseniami a [výmenou listov medzi Európskym spoločenstvom a Turkménskom, ktorou sa mení a dopĺňa Dočasná dohoda o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, pokiaľ ide o znenia v autentických jazykoch], ktorou sa mení a dopĺňa článok 31 dočasnej dohody o obchode a záležitostiach súvisiacich s obchodom, sa týmto v mene Európskeho spoločenstva schvaľuje. Tieto texty sú pripojené k tomuto rozhodnutiu. Článok 2 Týmto sa predseda Rady poveruje určiť osoby splnomocnené podpísať dohodu vo forme výmeny listov za Európske spoločenstvo. Článok 3 Predseda Rady vydá v mene Európskeho spoločenstva oznámenie stanovené v článku 32 dočasnej dohody. Článok 4 Toto rozhodnutie nadobúda účinnosť dňom jeho prijatia. V Bruseli Za Radu predseda PRÍLOHA Výmena listov medzi Európskym spoločenstvom a Turkménskom, ktorou sa mení a dopĺňa Dočasná dohoda o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, pokiaľ ide o autentické jazykové znenia A. List Európskeho spoločenstva Vážený pán veľvyslanec, Dočasná dohoda o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej bola podpísaná 10. novembra 1999. V článku 31 dočasnej dohody sú za autentické znenia tejto dohody označené jazykové znenia v angličtine, dánčine, fínčine, francúzštine, gréčtine, holandčine, nemčine, portugalčine, španielčine, švédčine, taliančine a turkménčine. Keďže počet úradných jazykov inštitúcií Európskeho spoločenstva vzrástol najmä v dôsledku pristúpenia 12 nových členských štátov k Európskej únii v období po podpísaní dočasnej dohody, je potrebné aby jazykové znenia v bulharčine, češtine, estónčine, írčine, litovčine, lotyštine, maďarčine, maltčine, poľštine, rumunčine, slovenčine a slovinčine boli takisto označené za autentické znenia dočasnej dohody a aby sa článok 31 dočasnej dohody zodpovedajúcim spôsobom zmenil a doplnil. Tieto ďalšie jazykové znenia sú priložené k tomuto listu. Bol by som Vám vďačný, keby ste mohli vyjadriť súhlas Turkménska s priloženými jazykovými zneniami ako autentickými zneniami dočasnej dohody a súhlas Turkménska so zodpovedajúcou zmenou a doplnením článku 31 dočasnej dohody. Tento nástroj nadobudne platnosť v deň jeho podpisu. Prijmite, prosím, prejav mojej najhlbšej úcty. Za Európske spoločenstvo B. List Turkménska Vážený pán generálny riaditeľ, je mi cťou potvrdiť prijatie Vášho listu [z dňa …] a priložených jazykových znení Dočasnej dohody o obchode a záležitostiach súvisiacich s obchodom medzi Európskym spoločenstvom, Európskym spoločenstvom uhlia a ocele a Európskym spoločenstvom pre atómovú energiu na jednej strane a Turkménskom na strane druhej, ktorý mal toto znenie: „[skopírovať text listu Spoločenstva]“ Je mi cťou vyjadriť súhlas Turkménska s priloženými jazykovými zneniami ako autentickými zneniami dočasnej dohody a súhlas Turkménska so zodpovedajúcou zmenou a doplnením článku 31 dočasnej dohody. Ako bolo uvedené vo Vašom liste, tento nástroj nadobudne platnosť v deň jeho podpisu. Prijmite, prosím, prejav mojej najhlbšej úcty. Za Turkménsko [1] Ú. v. EÚ C , , s. . [2] Ú. v. EÚ C , , s. .